CELEX: 32021D2074
Language: sk
Date: 2021-11-25 00:00:00
Title: Rozhodnutie Rady (SZBP) 2021/2074 z 25. novembra 2021, ktorým sa mení rozhodnutie (SZBP) 2017/2370 na podporu Haagskeho kódexu správania a nešírenia balistických rakiet v rámci vykonávania stratégie EÚ proti šíreniu zbraní hromadného ničenia

26.11.2021   
               
               
                  SK
               
               
                  Úradný vestník Európskej únie
               
               
                  L 421/70
               
            
         ROZHODNUTIE RADY (SZBP) 2021/2074
         z 25. novembra 2021,
         ktorým sa mení rozhodnutie (SZBP) 2017/2370 na podporu Haagskeho kódexu správania a nešírenia balistických rakiet v rámci vykonávania stratégie EÚ proti šíreniu zbraní hromadného ničenia
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. decembra 2017 prijala rozhodnutie (SZBP) 2017/2370 (1), ktorým technické vykonávanie určitých projektov zverila Nadácii pre strategický výskum (ďalej len „FRS“ – Fondation pour la recherche stratégique).
                  
               
                     (2)
                  
                  
                     V súlade s článkom 3 ods. 3 rozhodnutia (SZBP) 2017/2370 bola dohoda o grante s FRS podpísaná 21. decembra 2017. Platnosť dohody o grante mala uplynúť 21. decembra 2020.
                  
               
                     (3)
                  
                  
                     FRS 26. mája 2020 požiadala o predĺženie obdobia vykonávania rozhodnutia (SZBP) 2017/2370 do 20. decembra 2021. Požadované predĺženie bolo spôsobené pandémiou ochorenia COVID-19, a najmä odkladom viacerých činností uvedených v článku 1 uvedeného rozhodnutia a váhavým postojom vnútroštátnych správnych orgánov v cieľových krajinách k diskusii o organizácii takýchto činností vzhľadom na situáciu neistoty spôsobenú uvedenou pandémiou.
                  
               
                     (4)
                  
                  
                     Rada 20. júla 2020 prijala rozhodnutie (SZBP) 2020/1066 (2), ktorým bolo rozhodnutie (SZBP) 2017/2370, zmenené tak, že jeho platnosť bola predĺžená do 20. decembra 2021.
                  
               
                     (5)
                  
                  
                     FRS 27. septembra 2021 požiadala o ďalšie predĺženie platnosti rozhodnutia (SZBP) 2017/2370 vzhľadom na pretrvávajúci vplyv pandémie ochorenia COVID-19 a súvisiace cestovné obmedzenia na jeho plánované činnosti, čo si vyžiadalo ďalšie predĺženie platnosti o 13 mesiacov do 21. januára 2023.
                  
               
                     (6)
                  
                  
                     Pokračovanie vykonávania činností uvedených v článku 1 rozhodnutia (SZBP) 2017/2370 nemá žiaden vplyv na finančné zdroje do 21. januára 2023.
                  
               
                     (7)
                  
                  
                     Rozhodnutie (SZBP) 2017/2370 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 5 rozhodnutia (SZBP) 2017/2370 sa odsek 2 nahrádza takto:
            
               
                  „2.   Toto rozhodnutie platí do 21. januára 2023.“.
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 25. novembra 2021
            
               
                  Za Radu
               
               
                  predseda
               
               Z. POČIVALŠEK
            
         
         
            (1)  Rozhodnutie Rady (SZBP) 2017/2370 z 18. decembra 2017 na podporu Haagskeho kódexu správania a nešírenia balistických rakiet v rámci vykonávania stratégie EÚ proti šíreniu zbraní hromadného ničenia (Ú. v. EÚ L 337, 19.12.2017, s. 28).
         
            (2)  Rozhodnutie Rady (SZBP) 2020/1066 z 20. júla 2020, ktorým sa mení rozhodnutie (SZBP) 2017/2370 na podporu Haagskeho kódexu správania a nešírenia balistických rakiet v rámci vykonávania stratégie EÚ proti šíreniu zbraní hromadného ničenia (Ú. v. EÚ L 234I, 21.7.2020, s. 1).